Die lente is amper hier en veldblommetjies steek ooral hulle koppe uit langs die hoofpad na die goeie reen en sneeu in die Karoo. Baie reisigers vra hoekom dit lyk of die blomme net langs die rante van paaie groei en nie in die veld nie. “Die rede hiervoor is dat baie van die blomplante goeie voedingswaarde het en wild en vee vreet hulle graag,” verduidelik mnr David Shearing ‘n deskundige op Karooplante. Hy is een van die sprekers by ‘n Karoo ekologie seminaar in die Karoo Nasionale Park op September 4, 5 en 6. Hy word bygestaan deur mnr Dawie Blom van Grootfontein Landbou Kollege. Dr Roger Smith van die Suid-Afrikaanse Museum in Kaapstad en sy span praat oor fossiele. Mnr Shearing !ewer ook ‘n praatjie oor medisinale plante. Sy praatjie verlede jaar oor die plante wat die voortrekkers gebruik het was uiters gewild. Vanjaar is sy praatjie oor medisinale plante wat Boersoldate tydens die Anglo-Boere oorlog gebruik het.